《中山雪》
宋代·高似孙

携诗来做台州雪，台州雪好无人说。
一峰玉削昆仑柱，一天冰夹蓬莱阙。
大江不动纲罟冻，众壑皆声松竹折。
村无人行太清净，树无鸟棲俱峭绝，
丹天仙君谒帝回，赤脚泠泠踏寒月。
不管飞残水帝魂，从头尽笑春风拙。
绿华之女霓衣，从以主管进太阴妃。
法曲导引青鸾飞，仙人仙人胡不归。

作者简介：高似孙(1158—1231)，字续古，号疏寮，鄞县（今浙江宁波）人（清康熙《鄞县志》卷一○），一说馀姚（今属浙江）人（清光绪《馀姚县志》卷二四）。孝宗淳熙十一年（一一八四）进士，调会稽县主簿，历任校书郎，出知徽州，迁守处州。宁宗庆元六年（一二○○）通判徽州，嘉定十七年（一二二四）为著作佐郎。理宗宝庆元年（一二二五）知处州。晚家于越，为嵊令史安之作《剡录》。有《疏寮小集》、《剡录》、《子略》、《蟹略》、《骚略》、《纬略》等。事见《南宋馆阁续录》卷八、《宋史翼》卷二九。